smcproject/ml-wiki-sentences huggingface dataset:
ശീവേലി കഴിഞ്ഞ് ഏഴരയോടെ പന്തീരടി പൂജ തുടങ്ങും.
നിഴലിന് പന്ത്രണ്ടടി നീളം വരുന്ന സമയത്തുള്ള പൂജ എന്നാണ് പന്തീരടി പൂജയുടെ അർത്ഥം.
ഇതും ആദ്യം തെക്കേടത്താണ് നടത്തുക.
ഇതിനുശേഷം പതിനൊന്നുമണിയോടെ ഉച്ചപ്പൂജയും പതിനൊന്നരയോടെ ഉഷഃശീവേലിയുടെ അതേ ചടങ്ങുകളോടെ ഉച്ചശീവേലിയും നടത്തി ഉച്ചയ്ക്ക് പന്ത്രണ്ടുമണിയ്ക്ക് ക്ഷേത്രനട അടയ്ക്കുന്നു.
ഭഗവാന്മാർക്ക് കർപ്പൂരം കത്തിച്ച് ആരാധന നടത്തുന്ന സമയമാണിത്.
ഈ സമയത്തുതന്നെ, ശ്രീകോവിലിനകത്തും പുറത്തുമുള്ള ദീപങ്ങൾ മുഴുവൻ കൊളുത്തിവയ്ക്കുന്നു.
രാത്രിസമയത്തെ വരവേൽക്കുന്ന സങ്കല്പത്തിലാണ് ഈ ചടങ്ങ് നടത്തിവരുന്നത്.
ദീപാരാധന കഴിഞ്ഞാൽ ഏഴരയോടെ അത്താഴപ്പൂജയും ഏഴേമുക്കാലിന് ഉഷഃശീവേലിയുടെയും ഉച്ചശീവേലിയുടെയും അതേ ചടങ്ങുകളോടെ അത്താഴശീവേലിയും നടത്തി രാത്രി എട്ടുമണിയ്ക്ക് വീണ്ടും നടയടയ്ക്കുന്നു.
വിശേഷദിവസങ്ങളിലും (ഉദാ: കൊടിയേറ്റുത്സവം, നരസിംഹജയന്തി, അഷ്ടമിരോഹിണി, ഏകാദശി, ദ്വാദശി) ഉദയാസ്തമനപൂജയുള്ള ദിവസങ്ങളിലും ഗ്രഹണം നടക്കുന്ന ദിവസങ്ങളിലും ഇവയ്ക്ക് മാറ്റമുണ്ടാകും.
ഉത്സവത്തിന്റെ സമയത്ത് വിശേഷാൽ താന്ത്രികക്രിയകളുള്ളതിനാൽ അവയനുസരിച്ചുള്ള മാറ്റമുണ്ടാകാറുണ്ട്.
ഉത്സവനാളുകളിലും നരസിംഹജയന്തിയ്ക്കും അഷ്ടമിരോഹിണിയ്ക്കും വിശേഷാൽ കാഴ്ചശീവേലികളും എല്ലാമാസവും വരുന്ന ഏകാദശി, ദ്വാദശി നാളുകൾ സന്ധ്യയ്ക്ക് സന്ധ്യവേല എന്ന ചടങ്ങും നടത്തിവരുന്നു.
ഉദയാസ്തമനപൂജയുള്ള ദിവസങ്ങളിൽ പതിനെട്ട് പൂജകളാണുണ്ടാകുക.
അന്ന് രാത്രി ചുറ്റുവിളക്ക് കഴിഞ്ഞ് നടയടയ്ക്കുമ്പോൾ രാത്രി പത്തുമണിയാകും.
ഗ്രഹണദിവസങ്ങളിൽ ഗ്രഹണം തുടങ്ങുന്നതിന് ഒരുമണിക്കൂർ മുമ്പേ അടയ്ക്കുന്ന നട, അതുകഴിഞ്ഞ് എല്ലാ ക്രിയകളും നടത്തിയശേഷമേ തുറക്കൂ.
തന്ത്രാധികാരം, ശാന്തിക്കാർ
തുറവൂർ ക്ഷേത്രത്തിലെ തന്ത്രാധികാരം, അമ്പലപ്പുഴ പുതുമന ഇല്ലത്തേയ്ക്കാണ് നൽകിയിരിയ്ക്കുന്നത്.
ആദ്യകാലത്ത് ഇവിടെ തന്ത്രിമാരായിരുന്നത് കേരളത്തിലെ ആദ്യ തന്ത്രികുടുംബമെന്ന് വിശ്വസിയ്ക്കപ്പെടുന്ന തരണനെല്ലൂർ മനക്കാർക്കാണ് .
തിരുവനന്തപുരത്തെ പദ്മനാഭസ്വാമിക്ഷേത്രം അടക്കം നിരവധി ക്ഷേത്രങ്ങളിൽ തന്ത്രിമാരായിരുന്ന ഇവർ, 1936-ലുണ്ടായ ക്ഷേത്രപ്രവേശന വിളംബരത്തിൽ അതൃപ്തരായി ഇവിടത്തെ തന്ത്രമൊഴിഞ്ഞപ്പോഴാണ് പുതുമന ഇല്ലക്കാർക്ക് തന്ത്രം ലഭിച്ചത്.
പുതുമന ദാമോദരൻ നമ്പൂതിരിയായിരുന്നു ഈ കുടുംബത്തിൽ നിന്നുള്ള ആദ്യത്തെ തന്ത്രി.
ഇപ്പോൾ അദ്ദേഹത്തിന്റെ അനന്തരാവകാശികളാണ് ക്ഷേത്രത്തിൽ താന്ത്രികച്ചുമതലകൾ വഹിച്ചുവരുന്നത്.
കേരളത്തിൽ പുറപ്പെടാശാന്തി സമ്പ്രദായം നിലനിൽക്കുന്ന അപൂർവ്വം ക്ഷേത്രങ്ങളിലൊന്നാണ് തുറവൂർ മഹാക്ഷേത്രം.
ക്ഷേത്രമതിൽക്കെട്ടിന് പുറത്തുപോകാത്ത ശാന്തിക്കാരെയാണ് പുറപ്പെടാശാന്തി എന്ന് വിശേഷിപ്പിയ്ക്കുന്നത്.
ഇവിടെ ഇരുഭഗവാന്മാർക്കും പ്രത്യേകം മേൽശാന്തിമാരുണ്ട്.
ഇരുവരും പുറപ്പെടാശാന്തിമാരാണ്.
കാസർഗോഡ് ജില്ലയിലെ നീലേശ്വരം ഗ്രാമക്കാരായ പത്തില്ലത്തിൽ പോറ്റിമാരിൽ പെട്ടവരാണ് ഇവിടെ മേൽശാന്തിമാരാകുക.
രണ്ടാഴ്ച ഭജനമിരുന്ന്, ക്ഷേത്രത്തിലെ ആചാരാനുഷ്ഠാനങ്ങളെല്ലാം മനസ്സിലാക്കിയശേഷമാണ് മേൽശാന്തിമാർ സ്ഥാനമേൽക്കുക.
തന്ത്രിയുടെ കയ്യിൽ നിന്ന് മൂലമന്ത്രം സ്വീകരിച്ചശേഷം, വിശേഷാൽ ക്രിയകളോടുകൂടിയാകും മേൽശാന്തിമാരെ അവരോധിയ്ക്കുക.
മേൽശാന്തിമാർക്ക് താമസിയ്ക്കാനായി ക്ഷേത്രത്തിന്റെ കിഴക്കേ നടയിലെ കുളപ്പുരയിൽ പ്രത്യേകം മുറികൾ ഏർപ്പാടാക്കിയിട്ടുണ്ട്.
വിശേഷദിവസങ്ങൾ കൊടിയേറ്റുത്സവം നരസിംഹജയന്തി അഷ്ടമിരോഹിണി പത്താമുദയം ക്ഷേത്രത്തിൽ എത്തിച്ചേരാൻ
ദേശീയപാത എറണാകുളം–ആലപ്പുഴ  റൂട്ടിൽ തുറവൂർ ജംൿഷനിൽത്തന്നെയാണ് ക്ഷേത്രം.
റോഡിൽനിന്നു നോക്കിയാൽ ക്ഷേത്രം മുഴുവൻ കാണാൻ കഴിയും.
അടുത്തുള്ള റെയിൽവേ സ്റ്റേഷൻ - തുറവൂർ
അടുത്തുള്ള മറ്റ് പ്രധാന റെയിൽവേ സ്റ്റേഷൻ - ചേർത്തല, എറണാകുളം വഴിപാടുകൾ
സാധാരണ ശിവക്ഷേത്രങ്ങളിലും ഭദ്രകാളി ക്ഷേത്രങ്ങളിലും കണ്ടുവരുന്ന
വെടി വഴിപാടാണ് ക്ഷേത്രത്തിലെ പ്രധാന വഴിപാട്.
ഇവിടെയും തൃപ്രയാറുമാണ് വെടി വഴിപാട് പ്രധാനമായ കേരളത്തിലെ 
വൈഷ്ണവക്ഷേത്രങ്ങൾ.
കോൺവെടി, ചുറ്റുവെടി എന്നിവയും ഇവിടുത്തെ സവിശേഷതയാണ്.
കൂടാതെ 
പാനകം, പാൽപായസം, ഇടിച്ചുപിഴിഞ്ഞു പായസം,ചതുശ്ശതം,സുദർശനഹോമം തുടങ്ങിയ വഴിപാടുകളുമുണ്ട്.
ചിത്രശാല തുറവൂർ ക്ഷേതം ഒരു ദൃശ്യം തുറവൂർ ക്ഷേത്രചിറ തുറവൂർ ക്ഷേതം നാഗരാജൻ തുറവൂർ  ക്ഷേത്രത്തിലെ അയ്യപ്പൻ നട തുറവൂർ ക്ഷേതം ദുർഗ്ഗാദേവിയുടെ ശ്രീകോവിൽ തുറവൂർ ക്ഷേത്രത്തിലെ ആനപ്പന്തൽ തുറവൂർ ക്ഷേത്രം നടപ്പന്തൽ തുറവൂർ ക്ഷേത്ര ഉത്സവം ആനകളൂടെ ലിസ്റ്റ് പോസ്റ്റർ അവലംബം ↑ https://www.thuravoortemple.in/mahasudarshanamoorthy.html ↑ https://www.thuravoortemple.in/mahasudarshanamoorthy.html ↑ https://www.thuravoortemple.in/narasimhamoorthy.html
വില്ലൂന്നി (മരം) ഇംഗ്ലീഷ് വിലാസം https://ml.wikipedia.org/wiki/Miliusa_velutina
ഉത്തരേന്ത്യൻ സാൽവനങ്ങളിൽ ധാരാളമായി കണ്ടുവരുന്ന ചെറു മരമാണ് വില്ലൂന്നി .
( ശാസ്ത്രീയനാമം : Miliusa indica ) പശ്ചിമഘട്ടത്തിൽ 300 മീറ്ററിനു മുകളിലും കണ്ടുവരുന്നു.
ഇലകൾ ഏകാന്തര വിന്യാസത്തിൽ ക്രമീകരിച്ചിരിക്കുന്നു.
ഇലകൾക്ക് പത്തുമുതൽ ഇരുപതു സെന്റീമീറ്റർ വരെ നീളവും അഞ്ചുമുതൽ എട്ടു സെന്റീമീറ്റർ വരെ വീതിയുമുണ്ട്.
ഇലകളുടെ രണ്ടുവശത്തും രോമങ്ങൾ കാണപ്പെടുന്നു.
മഞ്ഞനിറമുള്ള പൂവിൽ തവിട്ടുനിറത്തിലുള്ള പാടുകൾ ഉണ്ടായിരിക്കും.
ഇരുപതിലേറെ കേസരങ്ങൾ ഉണ്ടായിരിക്കും.
രണ്ടു മൂന്നു മാസങ്ങൾ കൊണ്ട് കായ് വിളയും.
ഇല ഒന്നിച്ചുപൊഴിക്കുന്ന ഈ മരങ്ങൾ ചെറിയ തണലിലും തണുപ്പിലും വരണ്ട കാലാവസ്ഥയിലും വളരും.
തടിക്കു കാതലില്ല.
ഇതുകൊണ്ടു നിർമ്മിക്കുന്ന സാധനങ്ങൾക്ക് ആദ്യം പച്ചനിറവും പഴകുമ്പോൾ തവിട്ടുനിറവുമാകും.
സാമാന്യം നല്ല ബലവും ഉറപ്പുമുണ്ട്.
ഫർണീച്ചർ വീട് മുതലായവ നിർമ്മിക്കാൻ ഉപയോഗിക്കുന്നു.
അവലംബം http://ecocrop.fao.org/ecocrop/srv/en/cropView?id=7769 Archived 2016-03-06 at the Wayback Machine http://indiabiodiversity.org/species/plantspecies_list/2310%5Bപ്രവർത്തിക്കാത്ത+കണ്ണി%5D
ഈലാങ്ങ് ഈലാങ്ങ് ഇംഗ്ലീഷ് വിലാസം https://ml.wikipedia.org/wiki/Langi_Langi
സുഗന്ധമുള്ള പൂവുണ്ടാകുന്ന ഒരു മരമാണ് ഈലാങ്ങ് ഈലാങ്ങ് (ylang-ylang).
ശാസ്ത്രനാമം : Cananga odorata .
കാട്ടുചെമ്പകം , കനകചെമ്പകം , മദനകാമേശ്വരി എന്നീ പേരുകളിലും അറിയപ്പെടുന്നു.
പൂക്കൾക്ക് പച്ച കലർന്ന മഞ്ഞനിറമാണ്.
ചെമ്പകത്തിന്റെ പൂക്കളോട് സാമ്യമുള്ള ഈ സസ്യത്തിന്റെ പ്രധാന ആകർഷണം സുഗന്ധമുള്ള പൂവ് തന്നെ.
പൂക്കൾ വാറ്റി സുഗന്ധതൈലങ്ങൾ ഉൽപാദിപ്പിച്ചുവരുന്നു.
നിത്യ ഹരിതവനങ്ങളിലെ വൃക്ഷങ്ങളുടെ കൂട്ടത്തിൽ പെടുന്ന ഈ സസ്യം സാമാന്യം നല്ല വലിപ്പമുള്ള മരമായി വളരുന്നവയാണ്.
പൂക്കൾ ആയുർവേദത്തിൽ ഔഷധമായി ഉപയോഗിക്കുന്നു.
ഈലാങ്ങ് ഈലാങ്ങിനോടു സാമ്യമുള്ള മറ്റൊരു മരമാണ് കാരപ്പൂമരം .
ചിത്രശാല ലാംഗി ലാംഗി ഈലാങ്ങ് ഈലാങ്ങ് മരം ഈലാങ്ങ് ഈലാങ്ങ് ലാംഗി ലാംഗിയുടെ കായ ലാംഗി ലാംഗി ലാംഗി ലാംഗി അവലംബം Cananga_odorata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുറത്തേക്കുള്ള കണ്ണികൾ Elevitch , Craig (editor) (2006): Traditional Trees of Pacific Islands: Their Culture, Environment and Use .
Permanent Agricultural Resources Publishers, Honolulu.
ISBN 0970254458 Frith , H.J.; Rome, F.H.J.C. Wolfe, T.O. (1976): Food of fruit-pigeons in New Guinea.
Emu 76 (2): 49-58.
HTML abstract Manner , Harley Elevitch , Craig (2006): Traditional Tree Initiative: Species Profiles for Pacific Island Agroforestry .
Davis , Patricia (2000): "Aromatherapy An A-Z" .
Vermilion:Ebury Publishing, London.
കുരീൽ ഇംഗ്ലീഷ് വിലാസം https://ml.wikipedia.org/wiki/Uvaria_narum
പശ്ചിമഘട്ടമലനിരകളിലെ നിത്യഹരിത വനങ്ങളിൽ കണ്ട് വരുന്ന ഒരു ഔഷധസസ്യമാണ് കുരീൽ (South-Indian Uvaria) അല്ലെങ്കിൽ കൊരണ്ടപ്പഴം .
നറുംപാണൽ എന്ന പേരിലും പ്രാദേശികമായി അറിയപ്പെടുന്ന ഇതിന്റെ ശാസ്ത്രീയനാമം Uvaria narum (Dunal) Well എന്നാണ്.
രസഗുണങ്ങൾ രസം - കഷായം, മധുരം ഗുണം - ഗുരു വീര്യം - ശീതം ഘടന
വണ്ണം കുറഞ്ഞതും ബലമുള്ള തണ്ടുകളോട് കൂടിയതും ശാഖകളായി പടർന്ന് വളരുന്നതുമായ ഒരു സസ്യമാണിത്.
തണ്ടിന് കറുപ്പ് കലർന്ന വയലറ്റ് നിറമാണുള്ളത്.
നീളമുള്ളതും അഗ്രം കൂർത്തതുമായ ഇലകൾ ഒരെണ്ണം വീതം തായ്ത്തണ്ടിന്റെ ഇരുവശത്തുമായി ഓരോ ഇലത്തണ്ടുകളിൽ ഉണ്ടാകുന്നു.
പത്രകക്ഷത്തിൽ നിന്നും നീളമുള്ള തണ്ടുകളിൽ കുലയായി പൂക്കൾ ഉണ്ടാകുന്നു.
കായ്കൾക്ക് പച്ചനിറവും പാകമാകുമ്പോൾ വയലറ്റ് കലർന്ന കറുപ്പ് നിറവുമാകുന്നു.
ഇലകൾ, വേരുകൾ എന്നിവയാണ് ഔഷധങ്ങളിൽ ഉപയോഗിക്കുന്നത്.
ചിത്രശാല കുരീൽ പൂവ് പാകമായ കായകൾ വിത്തുകൾ അവലംബം പുറത്തേക്കുള്ള കണ്ണികൾ http://ayurvedicmedicinalplants.com/index.php?option=com_zoom Itemid=26 page=view catid=21 key=0%5Bപ്രവർത്തിക്കാത്ത+കണ്ണി%5D
കാനക്കൈത ഇംഗ്ലീഷ് വിലാസം https://ml.wikipedia.org/wiki/Sageraea_laurifolia
തെക്കെപശ്ചിമഘട്ടതദ്ദേശവാസിയായ ഒരു മരമാണ് കാനക്കൈത .
( ശാസ്ത്രീയനാമം : Sageraea laurifolia ) .
മനയര, മഞ്ഞര, മഞ്ഞനാര എന്നെല്ലാം പേരുകളുണ്ട്.
12 മീറ്റർ വരെ ഉയരം വയ്ക്കുന്ന ഈ മരം 200 മീറ്റർ മുതൽ 600 മീറ്റർ വരെ ഉയരമുള്ള നിത്യഹരിതവനങ്ങളിൽ കാണുന്നു.
കർണ്ണാടകത്തിലും തമിഴ്‌നാട്ടിലും കേരളത്തിലും കാണുന്ന ഈ മരം വംശനാശഭീഷണി നേരിടുന്നുണ്ട്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും കാണുന്ന സ്ഥലത്തിന്റെ മാപ്പ് Archived 2016-03-04 at the Wayback Machine
വിക്കിസ്പീഷിസിൽ Sageraea laurifolia എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Sageraea laurifolia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഓറോഫിയ ഇംഗ്ലീഷ് വിലാസം https://ml.wikipedia.org/wiki/Orophea
അനോനേസീ കുടുംബത്തിലെ സപുഷ്പികളുടെ ഒരു ജീനസാണ് ഓറോഫിയ.
ഏഷ്യയിൽ ഏതാണ്ട് 37 ഇനങ്ങളുണ്ട്.
ഇവ വൃക്ഷങ്ങളും കുറ്റിച്ചെടികളും ആയി കാണപ്പെടുന്നു.
പൂക്കൾക്ക് ആറു ദളങ്ങൾ ഉണ്ട്.
പുറമേയുള്ള ദളങ്ങൾ അകത്തെ ദളങ്ങളേക്കാൾ ചെറുതാണ്.
അകത്തെ ദളങ്ങൾ അറ്റത്ത് ക്യാപ് ഷേപ്പിലാണ് ബന്ധിപ്പിച്ചിരിക്കുന്നത്.
സ്പീഷീസുകൾ Orophea anceps Orophea celebica Orophea corymbosa Orophea creaghii Orophea cumingiana Orophea diepenhorstii Orophea ellipanthoides Orophea hainanensis Orophea hastata King Orophea hirsuta Orophea laui Orophea palawanensis Elm.
Orophea narasimhanii Orophea submaculata Elm.
Orophea thomsoni Beddome Orophea uniflora Hook.f. Thomson Orophea yunnanensis P.T.Li അവലംബം ഓറോഫിയ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
സീതപ്പഴം
ആത്തച്ചക്കയുടെ കുടുംബത്തിൽ, ഏറ്റവും കൂടുതൽ കൃഷി ചെയ്യുന്ന ഫലമാണ് സീതപ്പഴം .
( ശാസ്ത്രീയനാമം : Annona squamosa ) .
പരമാവധി 8 മീറ്ററോളം ഉയരം വയ്ക്കുന്ന ഈ ചെറുവൃക്ഷത്തിൽ നിറയെ ശാഖകൾ ഉണ്ടായിരിക്കും.
മധ്യരേഖാപ്രദേശത്തെ മിക്ക നാടുകളിലും കൃഷി ചെയ്യുന്നുണ്ട്.
പലവിധ ഔഷധഗുണങ്ങളുള്ള ഒരു മരമാണിത്.
പാലക്കാട് ജില്ലയിലും മലബാർ മേഖലയിലും ഇതിനു ചക്കപ്പഴം എന്നും പേരുണ്ട്.
ഇതിന്റെ അകത്തെ കുരുവിന്റെയും മാംസള ഭാഗവും ചക്കയോട് സാദൃശ്യം ഉള്ളതിനാലാവണം ഈ പേര് വരാൻ കാരണം. [2]
ചിത്രശാല ഇലകൾ സീതപ്പഴത്തിന്റെ മരം സീതപ്പഴം സീതപ്പഴത്തിന്റെ പൂവ് ഇന്ത്യയിലെ ഹൈദരാബാദിലെ തോട്ടത്തിൽ നിന്ന് സീതപ്പഴം ഇന്ത്യയിലെ ഹൈദരാബാദിലെ തോട്ടത്തിൽ നിന്ന് സീതപ്പഴത്തിന്റെ ശിഖരം ഇന്ത്യയിലെ ഹൈദരാബാദിലെ തോട്ടത്തിൽ നിന്ന് അവലംബം
https://www.explainedinmalayalam.com/2020/08/seetha-fruit-home-grown-kerala-fruit.html പുറത്തേക്കുള്ള കണ്ണികൾ വളരെയേറെ വിവരങ്ങൾ ചക്കപ്പഴം എന്ന പേര് വിക്കിസ്പീഷിസിൽ Annona squamosa എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Annona squamosa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മിലിയൂസ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 സെപ്റ്റംബർ മുതൽ തുടരുന്നു.
ഇംഗ്ലീഷ് വിലാസം https://ml.wikipedia.org/wiki/Miliusa
അനോനേസീ സസ്യകുടുംബത്തിലെ ഒരു ജനുസ് ആണ് മിലിയൂസ .
മോണോഡോറ ഇംഗ്ലീഷ് വിലാസം https://ml.wikipedia.org/wiki/Monodora
അനോനേസീ കുടുംബത്തിലെ  സസ്യങ്ങളുടെ ഒരു ജീനസാണ് മോണോഡോറ.
ഉഷ്ണമേഖലാ ആഫ്രിക്ക മുഴുവൻ വ്യാപിച്ചുകിടക്കുന്ന ഏതാണ്ട് 35 ഇനം സ്പീഷീസുകളാണ് ഇതിൽ ഉൾപ്പെട്ടിരിക്കുന്നത്.
തിരഞ്ഞെടുത്ത സ്പീഷീസ് Monodora junodii Engl.
Diels Monodora myristica , (Gaertn.) Dunal; Calabash nutmeg ; based on: Annona myristica Gaertn.
Monodora unwinii , Hutch.
Dalz.
അവലംബം പുറത്തേക്കുള്ള കണ്ണികൾ IPNI List of Species.
Monodora in West African plants – A Photo Guide.
പന്തൽമരം ഇംഗ്ലീഷ് വിലാസം https://ml.wikipedia.org/wiki/Meiogyne_pannosa
പശ്ചിമഘട്ടതദ്ദേശവാസിയായ ഒരു ചെറുവൃക്ഷമാണ് പന്തൽമരം .
( ശാസ്ത്രീയനാമം : Meiogyne pannosa ) .
8 മീറ്ററോളം ഉയരം വയ്ക്കുന്ന ഈ മരം 400 - 1370 മീറ്ററിനിടയ്ക്കുള്ള നിത്യഹരിതവനങ്ങളിലെ അടിക്കാടുകളായി കാണപ്പെടുന്നു.
ഈ മരത്തിൽ നിന്നും കിട്ടുന്ന നാരിന് സാമ്പത്തികപ്രാധാന്യമുണ്ട്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://pilikula.com/botanical_list/botanical_name_m/meiogyne_pannosa.html Archived 2013-06-09 at the Wayback Machine വിക്കിസ്പീഷിസിൽ Meiogyne pannosa എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Meiogyne pannosa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാരപ്പൂമരം ഇംഗ്ലീഷ് വിലാസം https://ml.wikipedia.org/wiki/Desmos_chinensis
പശ്ചിമഘട്ടതദ്ദേശവാസിയായ , പടരുന്ന വള്ളിയുടെ സ്വഭാവമുള്ള ഒരു ചെറുവൃക്ഷമാണ് കാരപ്പൂമരം .
( ശാസ്ത്രീയനാമം : Desmos chinensis ) .
ഒരു വലിപ്പം കുറഞ്ഞ ഈലാങ്ങ് ഈലാങ്ങ് മരമാണെന്നേ കാഴ്ചയിൽ തോന്നുകയുള്ളൂ.
പൂക്കളുടെയും ഇലകളുടെയുമെല്ല്ലാം സ്വഭാവത്തിൽ അത്രയ്ക്കും സാദൃശ്യമാണ്.
പൂവിന് മണം ഈലാങ്ങ് ഈലാങ്ങിനേക്കാൾ കുറവാണ്.
താരതമ്യേന തണൽ ഇഷ്ടപ്പെടുന്ന ഈ മരം കാടുകളുടെയും പാതകളുടെയും ഓരത്താണ് സാധാരണ കണ്ടുവരുന്നത്.
ബാങ്കോക്ക് നഗരസൗന്ദര്യവൽക്കരണത്തിനായി ഈ മരം ധാരാളം നട്ടുപിടിപ്പിക്കുന്നുണ്ട്.
നീലവിറവാലൻ , വരയൻ വാൾവാലൻ എന്നീ ശലഭങ്ങളുടെ ലാർവകൾ കാരപ്പൂമരത്തിന്റെ ഇലകൾ ആഹരിക്കാറുണ്ട്.
ചട്ടികളിലും വളർത്താൻ കൊള്ളാവുന്ന ഈ ചെറുമരം പൂമ്പാറ്റകളെയും തേനിച്ചകളെയും ആകർഷിക്കാറുണ്ട്.
അവലംബം പുറത്തേക്കുള്ള കണ്ണികൾ കൂടുതൽ വിവരങ്ങൾ ] വിക്കിസ്പീഷിസിൽ Desmos chinensis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Desmos chinensis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മലംതെള്ളി ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Goniothalamus_wightii
പശ്ചിമഘട്ടതദ്ദേശവാസിയായ ഒരു ചെറിയ മരമാണ് മലംതെള്ളി .
( ശാസ്ത്രീയനാമം : Goniothalamus wightii ) .
7 മീറ്ററോളം ഉയരം വയ്ക്കുന്ന ഈ മരം 600 മുതൽ 1500 മീറ്റർ വരെ ഉയരമുള്ള നിത്യഹരിതവനങ്ങളിലെ അടിക്കാടുകളായി കാണപ്പെടുന്നു.
തിരുവനന്തപുരത്തെ ബോണക്കാട് മലകളിൽ കണ്ടുവരുന്ന മലംതെള്ളിയിൽ നിന്നും പലവിധ ഔഷധഗുണമുള്ള സംയുക്തങ്ങളും വേർതിരിച്ചിട്ടുണ്ട്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Goniothalamus wightii എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Goniothalamus wightii എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പ്രകാശൻ കെ.എസ്
2022 ലെ കേരള ലളിതകലാ അക്കാദമി സംസ്ഥാന ദൃശ്യകലാപുരസ്‌ക്കാരത്തിനർഹനായ ചിത്രകാരനാണ് പ്രകാശൻ കെ.എസ് .
1975-ൽ എറണാകുളത്താണ് പ്രകാശൻ കെ.എസ്സിന്റെ ജനനം.
2000-ൽ തൃപ്പൂണിത്തുറ ആർ എൽ വി കോളേജിൽ ശില്പ വിഭാഗത്തിൽ നാഷ്ണൽ ഡിപ്ലോമ, 2006-ൽ ബി എഫ് എ പെയിന്റിങ്, 2013-ൽ എം എഫ് എ പെയിന്റിങ് തുടങ്ങിയവയാണ് പ്രകാശന്റെ കലാപഠനം.
തന്റെ നീണ്ട കാലത്തെ കലാപഠനവും പരിശീലനവും പെയ്ന്റിങിലും ശില്പത്തിലും ഒരേപോലെ പ്രാവീണ്യം തെളിയിക്കാൻ അദ്ദേഹത്തെ പര്യാപ്തമാക്കി.
2006-ൽ അദ്ദേഹത്തിന് സംസ്ഥാന ലളിതകലാ പുരസ്‌കാരം ലഭിച്ചിട്ടുണ്ട്.
മാവേലിക്കര രാജാ രവിവർമ്മ ഫൈൻ ആർട്‌സ് കോളേജിൽ കലാദ്ധ്യാപകനായ അദ്ദേഹം ശ്രദ്ധേയമായ പല സെമിനാറുകളിലും വർക്ക്‌ഷോപ്പുകളിലും പങ്കെടുത്തിട്ടുണ്ട്.
പ്രകാശൻ കെ.എസ്സിന്റെ 'ടു റിക്കവർ സംതിങ് പ്രീവിയസ്‌ലി ലോസ്റ്റ്' എന്ന ഡ്രോയിങ്ങിനാണ് സംസ്ഥാന പുരസ്‌കാരം ലഭിച്ചിട്ടുള്ളത്.
പുരസ്കാരങ്ങൾ 2006-ൽ സംസ്ഥാന ലളിതകലാ പുരസ്‌കാരം 2022-ൽ സംസ്ഥാന ലളിതകലാ പുരസ്‌കാരം പ്രദർശനങ്ങൾ
രാജ്യത്തെ പ്രധാനപ്പെട്ട നഗരങ്ങളിലും സംസ്ഥാനത്തും പ്രകാശന്റെ കലാസൃഷ്ടികൾ പ്രദർശിപ്പിച്ചിട്ടുണ്ട്.
കേരള ലളിതകലാ അക്കാദമിയുടെ സംസ്ഥാന വാർഷിക പ്രദർശനത്തിൽ നിരവധി വർഷങ്ങൾ പങ്കെടുത്തിട്ടുള്ള അദ്ദേഹം അക്കാദമി സംഘടിപ്പിച്ചിട്ടുള്ള നിരവധി കലാക്യാമ്പുകളിൽ പങ്കെടുത്തിട്ടുണ്ട്.
കൊച്ചി മുസിരിസ് ബിനാലെയുടെ അഞ്ചാമത് എക്‌സിബിഷന്റെ ഭാഗമായി അക്കാദമിയും ബിനാലെ ഫൗണ്ടേഷനും സഹകരിച്ച് സംഘടിപ്പിച്ച 'ഇടം' ക്യൂറേറ്റഡ് എക്‌സിബിഷനിൽ പ്രകാശന്റെ ചില ശ്രദ്ധേയ കലാസൃഷ്ടികൾ പ്രദർശിപ്പിച്ചിരുന്നു.
അവലംബം ↑ ↑ https://lalithkala.org/news/art%20and%20award
തവിടി ഇംഗ്ലീഷ് വിലാസം https://ml.wikipedia.org/wiki/Miliusa_tomentosa
വരണ്ട ഇലപൊഴിയും കാടുകളിൽ കാണുന്ന 20 മീറ്റർ വരെ പൊക്കം വയ്ക്കുന്ന ഒരു മരമാണ് തവിടി .
കുഴൽപ്പൂമരം , കൈതമാവ് , കാനക്കൈത എന്നെല്ലാം പേരുകളുണ്ട്.
ബാക്ടീരിയയക്കെതിരെ തവിടിയിൽ നിന്നും ലഭിക്കുന്ന എണ്ണ ഫലപ്രദമാണെന്ന് കരുതുന്നു .
ചെമ്പഴകൻ ശലഭങ്ങൾ ഇതിന്റെ ഇലയിൽ മുട്ടയിടാറുണ്ടത്രേ.
നീലക്കുടുക്ക ശലഭത്തിന്റെ ലാർവ തവിടിയുടെ ഇലകൾ ഭക്ഷിക്കാറുണ്ട്.
അവലംബം പുറത്തേക്കുള്ള കണ്ണികൾ കാണുന്ന ഇടങ്ങൾ വിക്കിസ്പീഷിസിൽ Miliusa tomentosa എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Miliusa tomentosa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അരണമരം ഇംഗ്ലീഷ് വിലാസം https://ml.wikipedia.org/wiki/Polyalthia_longifolia
അരണമരം ശാസ്ത്രീയനാമം: Polyalthia longifolia കുടുംബം Annonaceae.
അരണമരത്തിന്റെ വിത്തുകളും പഴങ്ങളും
ഇന്ത്യൻ വംശജനായ (?) നിത്യഹരിതവൃക്ഷമാണ്‌ അരണമരം.
( ശാസ്ത്രീയനാമം : Polyalthia longifolia ) ശബ്ദമലിനീകരണത്തെ അകറ്റാനായാണ്‌ പ്രധാനമായും നട്ടുപിടിപ്പിക്കുന്നത്‌.
40 മീറ്ററോളം പൊക്കം വയ്ക്കാറുണ്ട്‌.
ഇലകളുടെ സാദൃശ്യം കൊണ്ടാവാം പലപ്പോഴും അശോകമരമായി ഇതിനെ തെറ്റിദ്ധരിക്കാറുണ്ട്‌.
ഒട്ടും മുറിച്ച്‌ നേരെയാക്കാതെ തന്നെ നല്ല നിരയായി വളരാൻ ഈ വൃക്ഷത്തിന്‌ കഴിവുണ്ട്‌.
വളയുന്നതും ബലമുള്ളതുമായ തടിയാണ്‌ അരണമരത്തിന്റേത്‌.
ദക്ഷിണേന്ത്യയിൽ ചെണ്ട നിർമ്മിക്കാനും ചൈനയിൽ തീപ്പെട്ടി ഉണ്ടാക്കാനും ഉപയോഗിക്കുന്നു.
വറുതിയുടെ നാളിൽ മനുഷ്യനും ഇതിന്റെ പഴങ്ങൾ തിന്നാറുണ്ട്‌.
ഇന്ത്യയിലും ശ്രീലങ്കയിലും ധാരാളമായി കണ്ടുവരുന്നു.
പല ഉദ്യാനങ്ങളിലും ഇതു നട്ടുപിടിപ്പിച്ചുവരുന്നു.
ചെറുതായിരിക്കുമ്പോൾ ഇളം പച്ചനിറമുള്ള ഇലകൾ പ്രായമാവുന്തോറും കടും പച്ചയായി മാറുന്നു.
നല്ല മിനുസമുണ്ട്‌ ഇലകൾക്ക്‌.
kite swallowtails പൂമ്പാറ്റകളുടെ ലാർവ അരണമരത്തിലാണ്‌ വളരുന്നത്‌.
നക്ഷത്രരൂപത്തിലുള്ള ഇളം പച്ചപൂക്കളാണ്‌ അരണമരത്തിന്‌.
രണ്ടുമൂന്ന് ആഴ്ചകളേ പൂക്കൾ നിലനിൽക്കുകയുള്ളൂ.
കായകൾ
10-20 എണ്ണം ഒരുമിച്ചുള്ള കുലകളായി കാണപ്പെടുന്നു.
പച്ചനിറത്തിലുള്ള കായകൾ മൂക്കുമ്പോൾ കറുപ്പുനിറത്തിലാവുന്നു.
പക്ഷികളുടെയും വവ്വാലുകളുടെയും ഇഷ്ടഭക്ഷണമാണിത്‌.
അവ തന്നെയാണ്‌ വിത്തുവിതരണം നടത്തുന്നതും.
പനി, ത്വക്‌ രോഗങ്ങൾ , രക്തസമ്മർദ്ദം, വിര രോഗങ്ങൾ എന്നിവയ്ക്കെല്ലാം ഇതു മരുന്നായി ഉപയോഗിക്കാറുണ്ട്‌.
വിത്തുകളിൽ പലവിധ അമിനോ ആസിഡുകളും അടങ്ങിയിരിക്കുന്നതായി പഠനങ്ങൾ കാണിക്കുന്നു.
ഇതു കൂടാതെ ധാരാളം രാസസംയുക്തങ്ങളും ഔഷധയോഗ്യമായ മറ്റു പദാർത്ഥങ്ങളും അരണമരത്തിന്റെ വേരിലും തടിയിലും ഇലയിലും അടങ്ങിയിരിക്കുന്നു.
ചിത്രശാല അരണമരത്തിന്റെയില അരണമരം പഴശ്ശി ഉദ്യാനത്തിൽ നിരകളായി നില്ലക്കുന്ന അരണമരങ്ങൾ പൂവ് അവലംബം പുറത്തേക്കുള്ള കണ്ണികൾ
നെടുനാർ ഇംഗ്ലീഷ് വിലാസം https://ml.wikipedia.org/wiki/Polyalthia_fragrans
പശ്ചിമഘട്ടത്തിലെ 30-ലേറെ മീറ്റർ ഉയരം വയ്ക്കുന്ന ഒരിനം വൻവൃക്ഷമാണ് നെടുനാർ ( ശാസ്ത്രീയനാമം : Polyalthia fragrans ) ഇത് കൊടങ്ങി , ചെല്ല , കാക്കനാരൽ , പുല്ലൂരി എന്നെല്ലാം അറിയപ്പെടുന്നു.
ഇലകൾക്ക് നല്ല സുഗന്ധമുണ്ട്.
ചെറുനെടുനാറിന്റെ ഇലകൾക്ക് വീതി നെടുനാറിന്റെ ഇലയുടെ വീതിയേക്കാൾ കുറവാണ്.
അവലംബം പുറത്തേക്കുള്ള കണ്ണികൾ Polyalthia fragrans എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കൂടുതൽ വിവരവും കാണുന്ന ഇടങ്ങളും കാണപ്പെടുന്ന സ്ഥലങ്ങൾ http://www.efloras.org/florataxon.aspx?flora_id=2 taxon_id=250096597 Polyalthia fragrans എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചെറുനെടുനാർ ഇംഗ്ലീഷ് വിലാസം https://ml.wikipedia.org/wiki/Polyalthia_cerasoides
പശ്ചിമഘട്ടത്തിലെ 10- മീറ്ററോളം ഉയരം വയ്ക്കുന്ന ഒരിനം വൃക്ഷമാണ് ചെറുനെടുനാർ ( ശാസ്ത്രീയനാമം : Polyalthia cerasoides ) .
തടിയുടെ ഉൾഭാഗത്തു നിന്നെടുക്കുന്ന നാരിന് നല്ല ബലമുഌഅതിനാൽ കയറും ചാക്കും ഉണ്ടാക്കാൻ ഉപയോഗിക്കുന്നു.
സുഗന്ധമുള്ള പൂക്കൾ അതിനാൽ തന്നെ ശേഖരിക്കാറുണ്ട് .
നെടുനാറിന്റെ ഇലയേക്കാൾ വീതി കുറവാണ്.
എന്നു മാത്രമല്ല ഇലയിൽ രോമങ്ങൾ കൂടുതലുമുണ്ട്.
സ്വാഭാവികവംശവർദ്ധന കുറവാണ്.
അവലംബം പുറത്തേക്കുള്ള കണ്ണികൾ കാണുന്ന സ്ഥലങ്ങൾ
കല്ലുപൊട്ടൻ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Xylopia_parvifolia
25 മീറ്റർ വരെ ഉയരം വയ്ക്കുന്ന ഒരു മരമാണ് ഇലപ്പൊങ്ങ് അഥവാ കല്ലുപൊട്ടൻ .
( ശാസ്ത്രീയനാമം : Xylopia parvifolia ) .
600 മീറ്റർ വരെ ഉയരമുള്ള നനവാർന്ന നിത്യഹരിതവനങ്ങളിൽ കാണുന്നു.
തെക്കേ മലബാറിലും ശ്രീലങ്കയിലും കാണപ്പെടുന്നു.
അവലംബം പുറത്തേക്കുള്ള കണ്ണികൾ http://afroannons.myspecies.info/taxonomy/term/648/literature വിക്കിസ്പീഷിസിൽ Xylopia parvifolia എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Xylopia parvifolia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അസിമിന ത്രിലോബ ഇംഗ്ലീഷ് വിലാസം https://ml.wikipedia.org/wiki/Asimina_triloba
അസിമിന ത്രിലോബ the papaw, pawpaw, paw paw, paw-paw, common pawpaw, Quaker delight, or hillbilly mango എന്നീ പേരുകളിലുമറിയപ്പെടുന്നു.
കിഴക്കൻ അമേരിക്ക , കാനഡ , എന്നിവിടങ്ങളിലെ തദ്ദേശവാസിയായ ഈ സസ്യം ചെറിയ ഇലപൊഴിയും സസ്യവിഭാഗത്തിൽപ്പെടുന്നു.
അന്നൊനേസീ കുടുംബത്തിൽപ്പെട്ടതും അസിമിന ജീനസിലുൾപ്പെട്ട ഇവയിൽ വലിയ മഞ്ഞ കലർന്ന പച്ച നിറം മുതൽ തവിട്ട് നിറമുള്ള ഫലം ഉണ്ടാകുന്നു.
കസ്റ്റാർഡ്-ആപ്പിൾ , ചെറിമോയ , ഷുഗർ ആപ്പിൾ , ഈലാങ്ങ് ഈലാങ്ങ് , മുള്ളാത്ത എന്നിവയും ഈ കുടുംബത്തിൽപ്പെട്ടതാണ്.
ആഴമുള്ള വരണ്ടപ്രദേശത്തും, ഫലഭൂയിഷ്ഠമായ താഴ്ചയുള്ള -ഭൂമിയിലും മലയോര പ്രദേശങ്ങളിലും വലിയ, ലഘുപത്രത്തോടു കൂടിയും ഇവ കാണപ്പെടുന്നു.
പാവ്പാവ് പഴങ്ങൾ അമേരിക്കയിലെ ഏറ്റവും വലിയ ഭക്ഷ്യയോഗ്യമായ പഴം ആകുന്നു.
(പാചകസംവിധാനത്തിൽ വിളവെടുപ്പിനുള്ള പഴങ്ങൾ അല്ലാതെ പച്ചക്കറികളായി കണക്കാക്കപ്പെടുന്നു. എന്നിരുന്നാലും സസ്യശാസ്ത്രത്തിൽ പഴം എന്നാണ് പറഞ്ഞിരിക്കുന്നത്.) പേരുകൾ
ഈ ചെടിയുടെ ശാസ്ത്ര നാമം അസിമിന ട്രൈലോബ എന്നാകുന്നു.
അസിമിന എന്ന ജീനസ് നാമം ഫ്രഞ്ച് കൊളോണിയൽ അസിമിനിയറിലൂടെയും സ്വദേശമായ അമേരിക്കൻ നാമമായ  അസിമിൻ അല്ലെങ്കിൽ റസിമിൻ എന്ന പേരിൽ നിന്നും ലഭിച്ചതാണ്.
(മിക്കവാറും മൈയമി-ഇല്ലിനോസ് ) ഈ ഇനത്തിന്റെ പൊതുവായ പേര് പാവ്പാവ്, പാവ് പാവ്, പാവ്-പാവ്, പപ്പാവ് എന്നിവയാണ്.
ഈ പേര് മിക്കവാറും സ്പാനിഷ് പപ്പായയിൽ നിന്ന് ഉത്ഭവിച്ചതാകാം.
ഇത് ഒരു അമേരിക്കൻ ഉഷ്ണമേഖലാ ഉപ ഉഷ്ണമേഖലാ ഫലം (കാരിക്ക പപ്പായ) ആണ്.
ചിലപ്പോൾ ഇതിനെ "പപ്പാവ്" എന്നും വിളിക്കാറുണ്ട്.
ഒരുപക്ഷേ അവയുടെ പഴങ്ങളുടെ ഉപരിപ്ലവമായ സമാനതയും രണ്ടിനും വളരെ വലിയ ഇലകളുമുണ്ടായതുകൊണ്ടായിരിക്കാം ഈ പേര് ലഭിച്ചത്.
പാവ്പാവ് അല്ലെങ്കിൽ പപ്പാവ് എന്ന പേര് 1598-ൽ ഇംഗ്ലീഷിൽ ആദ്യമായി അച്ചടിച്ചു.
ഭീമാകാരമായ സസ്യം കാരിക പപ്പായ അല്ലെങ്കിൽ അതിന്റെ പഴമാണ് ( ഓസ്‌ട്രേലിയ , ന്യൂസിലാന്റ് , ദക്ഷിണാഫ്രിക്ക എന്നിവയുൾപ്പെടെ ഇംഗ്ലീഷ് സംസാരിക്കുന്ന പല കമ്മ്യൂണിറ്റികളിലും ആ പേര് ഇപ്പോഴും തുടരുന്നു.) ആദ്യം ഉദ്ദേശിച്ചത്.
ഡാനിയൽ എഫ്. ഓസ്റ്റിന്റെ ഫ്ലോറിഡ എത്‌നോബോട്ടണി ഇപ്രകാരം പറയുന്നു:
യഥാർത്ഥ "പപ്പാവ്" ...
കാരിക പപ്പായയാണ്.
1598 ആയപ്പോഴേക്കും കരീബിയൻ ഭാഷ സംസാരിക്കുന്ന ആളുകൾ ഈ ചെടികളെ "പാവ്പാസ്" അല്ലെങ്കിൽ "പപ്പാവ്സ്" എന്ന് വിളിച്ചിരുന്നു ...
[എന്നിട്ടും, ഇംഗ്ലീഷ് സംസാരിക്കുന്നവർ മിതശീതോഷ്ണ അമേരിക്കയിൽ സ്ഥിരതാമസമാക്കിയപ്പോൾ] സമാനമായ സുഗന്ധമുള്ള മധുരമുള്ള പഴങ്ങളുള്ള മറ്റൊരു വൃക്ഷം കണ്ടെത്തി.
ഇതിനകം "പപ്പായ" ആയിത്തീർന്ന "പപ്പായ" യെ അത് അവരെ ഓർമ്മപ്പെടുത്തി.
അതിനാലാണ് അവർ ഈ വ്യത്യസ്ത സസ്യങ്ങളെ ഈ പേര് വിളിച്ചത് ...
1760 ആയപ്പോഴേക്കും എ. ട്രിലോബയിൽ "പപ്പാവ്", "പാവ്പാവ്" എന്നീ പേരുകൾ പ്രയോഗിച്ചു.
സാംസ്കാരിക പ്രാധാന്യം പഴയ ഗാനം
ഒരു പരമ്പരാഗത അമേരിക്കൻ നാടോടി ഗാനം പപസ് (pawpaws) വന്യ വിളവെടുപ്പ് കാണിക്കുന്നു; ജോർജിയ അഗ്രികൾച്ചർ ഡിപ്പാർട്ട്മെന്റിലെ ആർട്ടി ഷ്രോൺസ് ഈ വരികൾ നൽകുന്നു:
Where, oh where is dear little Nellie?
Way down yonder in the pawpaw patch Pickin' up pawpaws, puttin' 'em in your pocket Pickin' up pawpaws, puttin' 'em in your pocket
"പാവ്പാവുകൾ എടുക്കുക" എന്നത് മരങ്ങൾക്കടിയിൽ നിന്ന് പഴുത്തതും വീണുപോയതുമായ പഴങ്ങൾ ശേഖരിക്കുന്നതിനെയാണ് സൂചിപ്പിക്കുന്നതെന്നും പാട്ടിലെ "പോക്കറ്റ്" ഒരു ആപ്രോൺ അല്ലെങ്കിൽ സമാനമായ ടൈ-ഓൺ പോക്കറ്റാണെന്നും ഒരു ആധുനിക പാന്റോ നീല ജീൻസ് പോക്കറ്റോ അല്ലെന്നും അദ്ദേഹം കുറിക്കുന്നു.
ചിത്രശാല First pawpaw leaf forming on stem above ground.
Other The Paw Paw Formation , an Early Cretaceous geological formation in Texas where the Pawpawsaurus (pawpaw lizard), an herbivorous Cretaceous dinosaur, was found in Texas.
The Paw Paw Tunnel in Maryland on the historic Chesapeake and Ohio Canal , a 3118-foot (950-m) canal tunnel completed in 1850 bypassing the six-mile-long Paw Paw Bends in the Potomac River near the town of Paw Paw, West Virginia , all ultimately named after the pawpaw tree.
The Paw Paw Railroad (1857–1887), which constructed and operated a 4-mile (6.4 km) rail line between Lawton and Paw Paw, in Van Buren County, Michigan.
Paw Paws (or Paw Paw Bears ), a 1985–1986 television cartoon series.
The pawpaw ( Asimina triloba ) was designated as Ohio 's state native fruit in 2009. Since 1999, The Ohio Pawpaw Growers' Association has sponsored an annual Ohio Pawpaw Festival at Lake Snowden, near Albany, Ohio .
Since 2012, Delaware's Alapocas Run State Park has hosted an annual Pawpaw Folk Festival featuring tastings of the fruit.
അവലംബം പുറത്തേക്കുള്ള കണ്ണികൾ Wikimedia Commons has media related to Asimina triloba .
വിക്കിസ്പീഷിസിൽ Asimina triloba എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
The Pawpaw: Foraging For America's Forgotten Fruit
കുറപ്പുന്ന ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Goniothalamus_rhynchantherus
പശ്ചിമഘട്ടതദ്ദേശവാസിയായ ഒരു മരമാണ് കുറപ്പുന്ന .
( ശാസ്ത്രീയനാമം : Goniothalamus rhynchantherus ) .
10 മീറ്റർ വരെ ഉയരം വയ്ക്കുന്ന മരമാണിത്.
600 മീറ്റർ മുതൽ 1200 മീറ്റാർ വരെ ഉയരമുള്ള നിത്യഹരിതവനങ്ങളിൽ ആണ് കാണപ്പെടുന്നത്.
അഗസ്ത്യമലയിലെ ചില ഭാഗങ്ങളിൽ അപൂർവ്വമായി മാത്രമേ ഈ മരം കാണാനുള്ളൂ.
തീയും കാലിമേച്ചിലും വ്യാവസായികാടിസ്ഥാനത്തിലുള്ള തോട്ടവൽക്കരണവും മൂലമാണ് ഇവയുടെ നിലനിൽപ്പ് തകരാറിലായത്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Goniothalamus rhynchantherus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Goniothalamus rhynchantherus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കുരിണ്ടിപ്പാണൽ ഇംഗ്ലീഷ് വിലാസം https://ml.wikipedia.org/wiki/Polyalthia_korinti
തെക്കേ ഇന്ത്യ യിലും ശ്രീലങ്കയിലും പശ്ചിമഘട്ടത്തിൽ അഗസ്ത്യമലയിലും കാണുന്ന ഒരു ചെറിയ മരമാണ് കുരിണ്ടിപ്പാണൽ .
( ശാസ്ത്രീയനാമം : Huberantha korinti ) .
300 മീറ്റർ വരെ ഉയരമുള്ള വരണ്ട നിത്യഹരിതവനങ്ങളിലെ അടിക്കാടുകളായി കാണുന്നു.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Polyalthia korinti എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Polyalthia korinti എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നെടുനാർ വില്ല ഇംഗ്ലീഷ് വിലാസം https://ml.wikipedia.org/wiki/Polyalthia_coffeoides
20 മീറ്ററോളം ഉയരം വയ്ക്കുന്ന ഒരു മരമാണ് നെടുനാർ വില്ല .
( ശാസ്ത്രീയനാമം : Polyalthia coffeoides ) .
ഇന്ത്യയിലും ശ്രീലങ്കയിലും ആണ് ഈ മരം കാണാറുള്ളത്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Polyalthia coffeoides എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Polyalthia coffeoides എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആനപ്പാണൽ ഇംഗ്ലീഷ് വിലാസം https://ml.wikipedia.org/wiki/Goniothalamus_wynaadensis